Ճանապարհաշինությունը եւս կարեւոր ու օգտակար ծրագիր է. նոր "արյունատար անոթներ" են բացվում հանրապետությունում, եւ դա չափազանց կարեւոր է։ Երեւանի փողոցների վերակառուցման ծրագիրը միակ լուծումն է, որ մայրաքաղաքի փողոցները բեռնաթափվեն, երեւանցիներն իրենց հարմար զգան։ Սկզբնական փուլում որոշակի դժգոհություններ են առաջանում, բայց ծրագիրն ավարտելուց հետո, վստահ եմ, բոլորը շատ գոհ են լինելու։ Այնպես որ, երեք ծրագրերն էլ շատ կարեւոր են",–ասաց նախագահը։ Նա նշեց, որ բարձր է գնահատում "Լինսի" հիմնադրամի "Ճանապարհաշինություն" ծրագրի երկրորդ փուլի ընթացքում կատարված աշխատանքները։ "Ես նույնպես շնորհակալ եմ Քըրք Քըրքորյանին, "Լինսի" հիմնադրամին՝ այս աշխատանքները ֆինանսավորելու համար, եւ հույս ունեմ, որ ե՛ւ Քըրքորյանը, ե՛ւ "Լինսին" Հայաստանում շարունակելու են իրականացնել ծրագրեր։ Սա մեր հզորության, հայկական հզորության մի լուրջ մասն է, որն անպայման Հայաստանում պետք է գործի",–համոզված է Ս. Սարգսյանը։